jkorsvik/nowiki_second_scrape_merged huggingface dataset:
Annegrete Bruvoll

Annegrete Bruvoll (født 7. juni 1963) er en norsk samfunnsøkonom som særlig har forsket på miljøøkonomi.
Hun tok i 1988 hovedfag i samfunnsøkonomi (cand. oecon.) 1988 ved Universitetet i Oslo. Fra 1989 til 1992 jobbet hun i Finansdepartementet. I 2003 ble hun forskningsleder i Statistisk sentralbyrås forskningsleder ved Gruppe for klima- og energiøkonomi. Hun har siden 2007 vært redaktør i forskningstidsskriftene Samfunnsøkonomen og Norsk Økonomisk Tidsskrift  I 2004 ble hun er seniorforsker i Statistisk sentralbyrå. I 2010 gikk hun over til jobb i Vista Analyse, mens hun beholdt bistilling som forsker i SSBHun har forsket på nytten av avfallsresirkulering, forholdet mellom økonomisk vekst og forurensning og miljøeffekter av norsk energipolitikk. Bruvoll er en av hovedforfatterne (lead author) for FNs klimapanel i IPCCs femte hovedrapport, for delrapport tre, som analyserer tiltak og virkemidler for å redusere klimagassutslipp. 


== Referanser ==


== Eksterne lenker ==
ssb.no Annegrete Bruvolls ansatteside og SSB-publiskasjoner
Chmyznikovnuten

Chmyznikovnuten er en fjelltopp i den sørøstre delen av Humboldtfjella i Dronning Maud Land. Den strekker seg 2805 moh. og er en av de høyeste toppene i Skeidsnutane i Betechtinkjeda.Chmyznikovnuten ble oppdaget av den tredje tyske antarktisekspedisjonen (1938–39) under ledelse av Alfred Ritscher. Området ble flyfotografert og undersøkt under den norske antarktisekspedisjonen 1956–60. En sovjetisk ekspedisjon kartla området i 1960–61 og navnga fjellet etter den sovjetiske hydrografen P.K. Chmyznikov.


== Se også ==
Liste over fjell i Dronning Maud Land


== Referanser ==
Komplementvinkler

Komplementvinkler er to vinkler som tilsammen utgjør 90°. På figuren til høyre er a og b komplementvinkler. Vi sier at a er komplementet til b, eller motsatt: b er komplementet til a
Vinklene kan dele et vinkelbein (slik som på figuren) og dermed også være nabovinkler.


== Se også ==
Vinkelrett
Toppvinkler
Supplementvinkler
Kassasjonsrett

En kassasjonsrett er en domstol med kompetanse til kassasjon, det vil si oppheve rettsavgjørelser av formelle årsaker eller uriktig bruk av loven. Ordet kassasjon kommer fra fransk casser, «å knuse».
Kassasjonsretten er følgelig en ankedomstol, og ofte domstolen som dømmer i siste instans, tilsvarende en høyesterett. Domstolen har sin tradisjon på det europeiske kontinent. Der er kassasjonsretter i Belgia, Bulgaria, Ecuador, Frankrike, Hellas, Italia, Romania, Serbia og Vatikanstaten.
Apeorkide

Apeorkide (Orchis simia) er en plante i vårmarihandslekta (orkidéfamilien).


== Utseende ==

Apeorkide har gråaktig rosa til rødlige småblomster på en opprett stilk, og en rosett med enkle blader nederst. De andre blomstene i slekta begynner blomstringen med de nederste småblomstene og fortsetter langsomt oppover, men apeorkide har snudd dette slik at de øverste blomstene springer ut først.
Den har sitt navn (engelsk: monkey orchid) fra den utvidede nedre «leppen» i kronbladene som ser ut som en kroppen til en apehann med utstrakte armer og bein. 
Den vokser i Europa, rundt Middelhavet, Russland, Anatolia og Iran.Den blir også lagt merke til på grunn av sin svært tydelige lukt, som minner om menneskelig avføring og lukten kan bli forsterket hvis blomstene plukkes og tas med inn.
Det finnes også en annen orkide som har det engelske navn «monkey orchid», med det vitenskapelige navn Dracula simia. Den tilhører altså en annen slekt som har sitt navn etter de tre svært lange pisklignende vedheng på blomsten. Blomstene her ligner forbløffende på apeansikter, og de har en mer behagelig lukt av modne appelsiner. De vokser i Ecuador og Peru.


== Referanser ==


== Eksterne lenker ==
(en) Apeorkide i Encyclopedia of Life 
(en) Apeorkide i Global Biodiversity Information Facility 
(en) Apeorkide hos NCBI 
(en) Apeorkide hos The International Plant Names Index 
(en) Kategori:Orchis simia – bilder, video eller lyd på Wikimedia Commons 
(en) Orchis simia – galleri av bilder, video eller lyd på Wikimedia Commons 
Orchis simia – detaljert informasjon på Wikispecies
Hot Art

Hot Art: Chasing Thieves and Detectives through the Secret World of Stolen Art er en sakprosabok, skrevet av den kanadiske forfatteren Joshua Knelman, utgitt første gang i september 2011 av Douglas & McIntyre. I boken skildrer forfatteren sin fire års etterforskning om det internasjonale kunsttyveriets verden. Knelman reiste fra Kairo til New York City, London, Montréal og Los Angeles for å samle informasjon til boken, som har blitt omtalt som «Et stor arbeidet undersøkende journalistikk» og «et verdensomspennende mysterium fylt med utspekulerte og eksentriske figurer».


== Priser og æresbevisninger ==
Hot Art mottok «Arthur Ellis Award» 2012 for «Best Crime Nonfiction» (beste sakprosakrim). Boken mottok også «Edna Staebler Award for Creative Non-Fiction» i 2012.


== Referanser ==


== Eksterne lenker ==
Upper Hudson Library System, Hot Art, utvalg, besøkt 21. november 2012
Jerasyl

Jerasyl (kasakhstansk kyrillisk: Ерасыл) er et kasakhstansk mannsnavn som betyr «ekte helt». Navnet transkriberes også som Erasyl, Erasyil, Yerasyl og Yerassyl.


== Etymologi ==
Navnet er sammensatt av navneleddene jer (ер) og asyl (асыл). Jer er kasakhstansk og kan bety «mann» eller «helt». Asyl (arabisk أصيل) er et opprinnelig arabisk ord som betyr «ekte».


== Utbredelse ==
Tabellen nedenfor gir en detaljert oversikt over populariteten til mannsnavnet Jerasyl  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Yerasyl Abylkassymov, kasakhstansk politiker


== Eksterne lenker ==
(en) Behind the Name: Jerasyl
(en) Think Baby Names: Jerasyl
Joseph Mercola

Joseph Mercola (født 8. juli 1954) er en amerikansk alternativ behandler, osteopat og forretningsmann. Han drev i en periode sin behandlingspraksis fra Schaumburg, en forstad utenfor Chicago.Mercola har gjort seg bemerket med kontroversielle standpunkter til den etablerte legevitenskapen. Han er motstander av vaksiner og mammografi, og mener også at hiv ikke forårsaker aids. Han har flere ganger mottatt advarsler fra det amerikanske Food and Drug Administration for villedende markedsføring av sine kosttilskudd og diagnosemetoder.I 2016 inngikk Mercola et forlik etter å ha blitt saksøkt av Federal Trade Commission for villedende markedsføring. Mercola mente at solariumene han solgte forebygget hudkreft snarere enn å øke risikoen. Forliket innebar at han måtte refundere penger til alle som hadde kjøpt hans solariumer samt stanse alt salg. Totalt hadde han omsatt solariumer for 5,3 millioner dollar.Mercola har også i Norge har fått oppmerksomhet for sitt alternative syn på helse. Solariumskjeden Brun og blid har blant annet promotert hans konklusjon om at sollys og solarium forebygger snarere enn å forårsake hudkreft. Også i norske miljøer for alternativ behandling forfektes kostrådene fra Mercola. Han har i en årrekke samarbeidet med det norske selskapet NattoPharma som produserer kosttilskudd.I 2021 rapporterte organisasjonen Center for Countering Digital Hate (CCDH) om at spesielt tolv personer sto for to tredjedeler av spredning av desinformasjon om Covid-19 i sosiale medier. Mercola var blant disse tolv som ble kalt «disinformation dozen».


== Bibliografi ==
The No-Grain Diet, 2003
The Great Bird Flu Hoax, 2006
Sweet Deception, 2006
Generation XL : Raising Healthy, Intelligent Kids in a High-Tech, Junk-Food World, 2007
Freedom at Your Fingertips, 2011


== Referanser ==


== Eksterne lenker ==
Offisielt nettsted
Bristow Helicopters

Bristow Helicopters Ltd. er et britisk helikopterselskap med hovedkontor i Aberdeen i Skottland. Selskapet eies av Bristow Group, som har tilhørighet i Texas i USA og er børsnotert på New York Stock Exchange. De har et datterselskap for norsk sokkel under navnet Bristow Norway (tidligere Norsk Helikopter).
Bristow Helicopters har sin historie tilbake til juni 1953, da Alan Bristow endret navn på sitt flyselskap fra Air Whaling Limited. Bristow Helicopters var en av de første leverandørene av helikoptertjenester til oljeindustrien i Storbritannia.
I 1996 ble Bristow Helicopters kjøpt opp av Offshore Logistics, en amerikansk helikopteroperatør. I 2006 tok Offshore Logistics navnet The Bristow Group.
Bristow Helicopters har fire baser: Aberdeen, Norwich, Humberside og Scatsta. Det tilbyr passasjer- og varetransporttjenester samt redningstjenester.


== Eksterne lenker ==
Offisielt nettsted 
(en) Bristow Helicopters – kategori av bilder, video eller lyd på Commons 
Bristow Search and Rescue Arkivert 30. mars 2013 hos Wayback Machine.
Tællelyset

Tællelyset er muligens det første kjente eventyr av H.C. Andersen. Eventyret, som stammer fra en avskrift funnet i oktober 2012 blant Rigsarkivets materiale, er skrevet på 1820-tallet, da H.C. Andersen var meget ung, formodentlig 15-20 år gammel.


== Handling ==
Eventyret handler om et talglys, hvis foreldre er et får og en smeltegryte. Talglyset blir mer og mer mismodig, da det ikke kan finne mål eller innhold i livet. Men da talglyset møter et fyrtøy som tenner flammen på talglyset, finner det sin rette plass i livet og sprer glede for seg selv og sine medskapninger.


== Funnet ==
Eventyret ble funnet av lokalhistorikeren Esben Brage, som undersøkte preste- og handelslekten Plum. Esben hadde bestilt mange dokumenter fra Rigsarkivet, og det kom i fire kasser med ca. 1000 dokumenter i hver, og det var i en av disse kassene, han fant eventyret. Før dette funnet, hadde kassen vært utlånt til et ektepar, som også interesserer seg for slektsforskning. De hadde også funnet eventyret, men trodde ikke, at det var den berømte H.C. Andersen, det dreide sig om. De ville derfor ikke ha æren, for å ha funnet eventyret.Eventyret er tilegnet presteenken Madam Bunkeflod, hvilket står på manuskriptet. Hun bodde i nærheten av H.C. Andersens Barndomshjem og han besøkte henne en del i sine unge år. Det er snakk om en avskrift og ikke et originalmanuskript, da håndskriften tydelig avviker fra H.C. Andersens.Det er et interessant funn, som vitner om at han beskjeftiget seg med eventyrgeneren som ung og før hans egentlige forfatterskap tok til. Litterært sett er Tællelyset ikke på høyde med de kjente eventyrene. Det er muligens fra hans skoletid.Fortellingen mangler språklig glans og humor, og noen av de tingene som karakteriserer hans eventyr. Dog er det et såkalt tingseventyr, hvor døde gjenstander opptrer som levende vesener med menneskelige egenskaper, og det var nettopp H.C. Andersens kjennetegn.H.C. Andersens eventyr er meget berømte og oversatt til over 100 språk, så da nyheten kom i mediene, skapte det stor interesse verden over. I løpet av de neste par dagene var nyheten gjengitt av britiske BBC, Japan Today, russiske RTE og Aftenposten i Norge. Nyheten nådde også mange andre land, som for eksempel Estland, Nederland og Indonesia.


== Tvil om ektheten ==
Der er fremført tvil fra professor Jørn Lunds side, om Tællelyset virkelig er skrevet av H.C. Andersen. Han nevner, at stilen i eventyret ikke passer med den samtid, da det skulle være skrevet. For eksempel var ordet «formfuldendt», som opptrer i teksten, meget sjeldent brukt på den tiden og først brukt av H.C. Andersen 30 år senere. Det var ikke uvanlig at etterligne andre på skrift og det er mulig at en annen enn H.C. Andersen kan ha skrevet Tællelyset.Ejnar Askgaard, museumsinspektør ved Odense Bys Museer/H.C. Andersens Hus, er dog ikke i tvil og mener, at eventyrets mangler kan skyldes, at det er skrevet, da han var meget ung og muligens i hans skoletid.


== Referanser ==


== Eksterne lenker ==
Nacho Monreal

Ignacio «Nacho» Monreal Eraso (født 26. februar 1986) er en spansk tidligere fotballspiller. Han spilte også for det spanske herrelandslaget. 
Han spiller venstreback og kom til Arsenal i 2013, hvor han fikk draktnummeret 17. Han har tidligere spilt for CA Osasuna B, CA Osasuna og Málaga CF.


== Landslaget ==
Han ble tatt ut i Spanias tropp til VM i fotball 2018 i Russland.


== Referanser ==


== Eksterne lenker ==
(en) Nacho Monreal – FIFA 
(en) Nacho Monreal – UEFA 
(fr) Nacho Monreal – LÉquipe 
(en) Nacho Monreal – Transfermarkt 
(en) Nacho Monreal – national-football-teams.com 
(en) Nacho Monreal – WorldFootball.net 
(en) Nacho Monreal – Soccerbase.com 
(en) Nacho Monreal – FootballDatabase.eu 
(en) Nacho Monreal – Soccerway 
(en) Nacho Monreal – EU-Football.info
London Book Fair

London Book Fair er en stor forlagsmesse avholdt årlig, normalt i april, i London i England. 


== Historie og utvikling ==
Messen vokste ut fra en bibliotekarmesse som var kalt Small and Specialist Publishers' Exhibition (SPEX) som ble startet i 1971 av Clive Bingley og Lionel Leventhal «som en bordaffære i kjelleren i et London-hotell», og den ble døpt om i 1976 for å anerkjenne tilstedeværelsen av mer generelle forleggere.


== Referanser ==


== Eksterne lenker ==
London Book Fair Offisielt nettsted (Reed Exhibitions)
Kaldvell Sykehjem

Kalvild sykehjem var et hjem for senildemente. Sykehjemmet holdt til i Kalvild gård på Kaldvell utenfor Lillesand, ved det tidligere Kalvild Træsliperi. Sykehjemmet ble drevet av Norske Kvinners Sanitetsforening avdeling Aust-Agder, fra begynnelsen av 1960-årene og frem til 2000. Ved omgjøringen til sykehjem var det arkitektene Ugland & Thorne som stod for arkitektarbeidet.
Bygningsmassen ble i 2007 solgt til Sparebanken Sør. I 2009 ble den videresolgt til Brunstad Christian Church (også kalt Smiths venner). Formålet var å drive kurs- og konferansesenter.


== Arkivet ==
Arkivmateriale etter Kalvild sykehjem befinner seg på Aust-Agder museum og arkiv i Arendal.


== Referanser ==


== Eksterne lenker ==
(no) Arkiv etter Kalvild sykehjem på Arkivportalen
Sykling under Sommer-OL 2012 – BMX menn

Herrenes BMX i sykling under Sommer-OL 2012 fant sted den 8. til 10. august 2012 på Velopark i London.


== Resultater ==


=== Seedingløp ===


=== Kvartfinaler ===


==== Heat 1 ====


==== Heat 2 ====


==== Heat 3 ====


==== Heat 4 ====


=== Semifinaler ===


==== Semifinale 1 ====


==== Semi-final 2 ====


=== Finale ===


== Eksterne lenker ==
Cycling at the 2012 London Summer Games: Men's BMX Arkivert 20. desember 2012 hos Wayback Machine. på www.sports-reference.com
Sykling under Sommer-OL 2012 – BMX kvinner

Kvinnenes BMX i sykling i Sommer-OL 2012 fant sted den 8. til 10. august 2012 på Velopark i London.


== Resultater ==


=== Seedingløp ===


=== Semifinaler ===


==== Semifinale 1 ====


==== Semifinale 2 ====


=== Finale ===
Neustadtprisen

Neustadtprisen (Neustadt International Prize for Literature) er en litteraturpris som deles ut hvert annet år av University of Oklahoma og dets litteraturtidsskrift World Literature Today. Prisen er finansiert av Neustadt-familien fra Ardmore, Oklahoma, og Dallas, Texas. De første årene ble prisen kalt the Books Abroad International Prize for Literature, før den fikk sitt nåværende navn i 1976.
Prisen tildeles for et samlet forfatterskap. Prisen blir omtalt som «the American Nobel» ettersom 32 (per 2018) av prisvinnerne, de nominerte eller jurymedlemmene senere har blitt tildelt nobelprisen i litteratur etter sitt engasjement i Neustadtprisen. Det vil si fire prisvinnere, sju jurymedlemmer og 21 nominerte.Fra 2011 er prisen supplert av NSK Neustadt Prize for Children’s Literature, som også deles ut annenhvert år.


== Vinnere ==


== Referanser ==


== Eksterne lenker ==
(en) Offisielt nettsted
Rytmisk gymnastikk under Sommer-OL 2012 – Mangekamp kvinner

Rytmisk gymnastikk mangekamp under Sommer-OL 2012 fant sted den 9. august til 11. august 2012 på Wembley Arena i London.


== Resultater ==


=== Kvalifisering ===


=== Finale ===


== Eksterne lenker ==
Offisielt nettsted
Rytmisk gymnastikk under Sommer-OL 2012 – Mangekamp lagkonkurranse kvinner

Rytmisk gymnastikk mangekamp lag under Sommer-OL 2012 fant sted den 9. august til 12. august 2012 på Wembley Arena i London.


== Resultater ==


=== Kvalifisering ===


=== Finale ===
Dagfrid Evensen

Dagfrid Evensen  (født Slåttelid 12. september 1907, død 15. oktober 1996)  var en norsk politiker og redaktør, hjemmehørende i Norges Kommunistiske Parti. 
Hun vokste opp i Odda, der hun var elev ved Odda barneskole. Der ble hun også engasjert i den kommunistiske bevegelsen, og etter hvert medlem av Norges Kommunistiske Ungdomsforbund. 
Fra 1928 til 1931 var hun KUNMZ-student ved Kominterns kaderskole i Moskva, den såkalte Lenin-skolen. Etter hjemkomsten fra Moskva gikk hun i 1931 inn i NKUs ledelse, og ble medlem av forretningsutvalget. I årene 1931 til 1933 var hun redaktør for NKUs avis Klassekampen.
I 1933 giftet hun seg med Leonard Schrøder Evensen, som da hadde vært leder i NKU i tre år og også hadde vært student ved skolen i Moskva. De fikk ett barn. Schrøder Evensen døde i 1944, etter å ha blitt tatt av Gestapo. 
I 1945 ble hun medlem av NKPs sentralkomite, men mistet posisjonen ved landsmøtet i juni 1946. Fra 1950 til 1953 var hun medlem av partiets landsstyre. Som pensjonist sto hun på NKPs liste ved valget i Hordaland i 1977.
Dagfrid Evensen var søster til Johan Slåttelid og Harald Slåttelid


== Referanser ==
Petrarca-Preis

Petrarca-Preis er en europeisk litteratur- og oversetterpris oppkalt etter den italienske renessansepoeten Francesco Petrarca. Prisen ble opprettet i 1975 av den tyske kunsthistorikeren og forleggeren Hubert Burda og blir hovedsakelig utdelt til moderne europeiske diktere. Listen over prisvinnere omfatter også forfattere av episk diktning samt enkelte ikke-europeere.
Prisen ble først utgitt over en tyveårsperiode fra 1975 til 1995 og inkluderte kategorier for litteratur og oversettelse. Deretter ble den fulgt i et tiår (1999–2009) av en Hermann-Lenz-Preis og fortsatt i 2010. 
Den første juryen besto av fluxusdeltakeren Bazon Brock, poetene Michael Krüger og Nicolas Born, og romanforfatteren Peter Handke. Da prisen ble opprettet på ny i 2010 var Peter Handke og Michael Krüger fortsatt i juryen, sammen med forfatterne Alfred Kolleritsch (selv en prisvinner i 1978) og Peter Hamm. «Vi ønsker å støtte nasjonal og regional kultur i Europa», sa grunnleggeren Hubert Burda under utdelingen av prisen i 2011. Et mål for prisen er å se ut over hele Europa etter forfattere som gir en stemme til deres egen, særskilte kultur.Petrarca-Preis består av EUR 20 000, og kan bli delt mellom flere vinnere. Utdelingen blir vanligvis avholdt på steder som Francesco Petrarch har besøkt.


== Litteraturprisvinnere og sted for utdelingen ==
1975 Rolf Dieter Brinkmann (posthumt), Mont Ventoux
1976 Sarah Kirsch og Ernst Meister, Arquà Petrarca
1977 Herbert Achternbusch (som avviste), Arquà Petrarca
1978 Alfred Kolleritsch, Siena
1979 Zbigniew Herbert, Verona
1980 Ludwig Hohl, Firenze
1981 Tomas Tranströmer, Vicenza
1982 Ilse Aichinger, Sils-Maria
1983 Gerhard Meier, Vézelay
1984 Gustav Januš, Avignon
1987 Hermann Lenz, Asolo
1988 Philippe Jaccottet, Trieste
1989 Jan Skácel, Lucca
1990 Paul Wühr, Siena
1991 John Berger, Piemonte
1992 Michael Hamburger, Modena
1993 Gennadij Ajgi, Perugia
1994 Helmut Färber, Weimar
1995 Les Murray, Provence
2010 Pierre Michon og Erri De Luca, Salem kloster
2011 John Burnside og Florjan Lipuš, Benediktbeuern kloster
2012 Miodrag Pavlović og Kito Lorenc, Marbach am Neckar
2013 Adonis og Robin Robertson, München
2014 Franz Mon og Tomas Venclova, Bayerisches Nationalmuseum, München


== Oversetterprisen ==
1987 Hanno Helbling
1988 Georg Rudolf Lind
1989 Felix Philipp Ingold
1990 Fabjan Hafner
1991 Ilma Rakusa
1993 Hanns Grössel
1994 Elisabeth Edl og Wolfgang Matz
1995 Verena Reichel


== Referanser ==
Einar Stien

Einar Stien (født 1939 i Finneidfjord, senere bosatt på Gruben ved Mo i Rana) er en norsk tidligere skihopper og trener. Han representerte Mo Skilag. 
Som skihopper konkurrerte han hovedsakelig i regionale og nasjonale renn, men etter at han vant to nasjonale renn i Trysil og Midtstubakken i Oslo i 1961, ble han tatt ut til å delta i den sveitsiske hoppuka (renn i Unterwasser, St. Moritz, Arosa og Le Locle) samt et renn i Gstaad. Han ble nummer 16 sammenlagt i hoppuka og nummer 8 i Gstaad. Flere fall og skader gjorde imidlertid at han valgte å slutte som skihopper etter den sesongen. Han tok trenerkurs og var deretter trener for unge hoppere i Mo i Rana, blant annet for Tom Sandberg  Han tok opp igjen karrieren som aktiv hopper i sesongen 1965/66. Vinteren 1966 ble han nummer 2 i det nordnorske mesterskapet. Året etter ble han nordnorsk mester. I samme sesong ble han også norsk B-mester i hopp. Etter en ny skade vinteren 1968 la han opp for godt.
Einar Stien fullførte såkalt C-trenerkurs høsten 1968 og fikk deretter forespørsel om å bli trener for det italienske landslaget. Han var italiensk landslagstrener i fire år, først for kombinertløperne, så for spesialhopperne. Siden var han hjelpetrener for det norske kombinertlandslaget under rikstrener Dag Jensvoll i årene 1975–1978.


== Kilder ==
Leif Alstadhaug: Fra Ånnersbakken Til Olympiatoppen - Mo Skilag 100 år 1896-1996. Mo Skilag 1996. ISBN 82-994017-0-4 (s. 282-284, digitalisert av Nasjonalbiblioteket)
Lars Lundkvist

Lars Lundkvist (født 1928 i Umeå, død 7. august 2012) var en svensk forfatter og poet som var bosatt i Uppsala.
Lundkvist ble født i Umeå og ble påvirket av samisk kultur, som resulterte i debuten Offertrumma i 1950. Lundkvist studerte i Uppsala og arbeidet lenge som folkeskolelærer og senere som lærer og lærerskolelærer i Uppsala frem til 1980. Parallelt med læreryrket skrev han sammenlagt 21 diktsamlinger, og gjennombruddet kom i 1974 med barndomsminnene og kjærlihetsdiktene i Förvåna mig!. De siste årene av sitt liv arbeidet han som forfatter på heltid. Han ble tildelt en æresdoktor i filosofi ved Umeå universitet i 2004.


== Bibliografi ==
Offertrumma 1950 (lyrikk)
Njaka 1953
Nåjd 1961
Blå berg och en vit sol 1964
Trollet Klums samlade sagor 1965
Bilder i en silversked 1969
Det gröna ägget 1971
Förvåna mig 1974
Saxen i snön 1976
Koöga 1977
Här 1980
Tove Olga Aurora 1982
Snö 1983
Korn 1985 (lyrikk)
Trollskott 1986
Skrot 1988 (lyrikk)
Tjuka 1991
Tittskåp 1994
Äril 1998 (lyrikk)
Utvind 2003
Gömslen 2008


== Priser og utmerkelser ==
Carl Emil Englund-priset 1975 (for Förvåna mig)
Sveriges Radios Lyrikpris 1981
Ferlinpriset 1982
Stipendium till Harry Martinsons minne 1991
Gerard Bonniers lyrikpris 1992
De Nios Vinterpris 1994
Bellmanpriset 1995


== Referanser ==
Malaysias Grand Prix 2013

Malaysias Grand Prix 2013 er et Formel 1-løp som ble arrangert den 24. mars 2013 på Sepang International Circuit. Det var det andre løpet i Formel 1-sesongen 2013. Løpet ble vunnet av Sebastian Vettel foran Mark Webber og Lewis Hamilton.


== Klassifisering ==


=== Kvalifisering ===


=== Løpet ===
Noter til tabellene:

Note 1:  - Kimi Räikkönen fikk en gridstraff på tre plasser for å ha blokkert Nico Rosberg under kvalifiseringen.
Note 2:  - Brøt løpet, men ble klassifisert ettersom han hadde fullført over 90% av løpsdistansen.


== Stillingen i mesterskapene etter løpet ==


== Referanser ==


== Eksterne lenker ==
(en) 2013 Malaysian Grand Prix – kategori av bilder, video eller lyd på Commons